ananddey/assamese-wiki-corpus huggingface dataset:
নবী

শ্ৰেণী:ইছলাম ধৰ্ম

নবী(নাবী) বুলিলে সেইজন ব্যক্তিক বুজোৱা হয় যিজনে দাবি কৰে যে ঈশ্বৰ বা সৃষ্টিকৰ্তা ৰ সৈতে সিহঁতৰ প্ৰত্যক্ষ বা পৰোক্ষভাবে যোগাযোগ বা বাৰ্তা বিনিময় হৈছে। সিহঁতে নিজে যিবোৰ শিক্ষা লাভ কৰে সেয়া নিঃস্বাৰ্থভাৱে অন্যান্য লোকসকলৰ মাজত বিতৰণ কৰে। নবীসকলৰ অধিকাংশই মানুহক সুসংবাদ অথবা সতৰ্কবাৰ্তা প্ৰদান কৰে। নবীসকল যে বাৰ্তা লাভ কৰে তাক নবুওৱত বুলা হয়। ইছলাম ধৰ্মত প্ৰথম নবী আদম (আঃ) আৰু শেষ নবী মুহাম্মাদ(ছাঃ)বুলি বিশ্বাস কৰা হৈ থাকে। নবীক সহজ সৰল ভাষাত পয়গম্বৰ বুলিও কোৱা হয়। নবীৰ নাম উচ্চাৰণ কৰাৰ পাছত আলাইহিছ ছালাম আৰু মুহাম্মাদ(ছাঃ)ৰ নামৰ পাছত চাল্লাল্লাহু আলাইহি ওয়াছাল্লাম সন্মান সূচক বাক্যশাৰী উচ্চাৰণ কৰা হয়। যাৰ সংক্ষেপে অৰ্থ- আপোনাৰ ওপৰত শান্তি বৰ্ষিত হওঁক।

ইহুদি ধৰ্ম, খ্ৰিষ্ট্ৰধৰ্ম, ইছলাম, মৰমনবাদ, জৰথ্ৰুস্ত্ৰবাদ আৰু অন্যান্য ধৰ্মত নবীসকলৰ কথা উল্লেখ কৰা হৈছে।

লগতে চাওক

নবুওৱত
ইছলামৰ পয়গম্বৰ

তথ্যসূত্ৰ
বন্ধাকবি

বন্ধাকবি হৈছে এবিধ পাতজাতীয় পাচলি, যি বিশ্বৰ বহু ঠাইত ব্যাপকভাৱে খেতি কৰা হয়। ই ব্ৰাচিকেচিয়া পৰিয়ালৰ সদস্য, য'ত ব্ৰকলি, ফুলকবি, বন্ধাকবি আদিও অন্তৰ্ভুক্ত। বন্ধাকবিৰ সুকীয়া আকৃতিৰ বাবে জনাজাত, যিটো পাতেৰে গঠিত এটা ঘূৰণীয়া বা অণ্ডাকাৰ আকৃতিৰ মূৰ গঠন কৰে।বন্ধাকবিৰ আদি নিবাস হৈছে ভূমধ্যসাগৰীয় দক্ষিণ ইউৰোপ। ২০১৮ চনত সমগ্ৰ বিশ্বতে মুঠ কবিৰ উৎপাদন আছিল ৬৯৪ লাখ টন। বিশ্বৰ মুঠ উৎপাদনৰ ৪৮% চীনে উৎপাদন কৰিছিল। আন প্ৰধান উৎপাদনকাৰী দেশসমূহ হ’ল ভাৰত, দক্ষিণ কোৰিয়া আৰু ৰাছিয়া।

ইতিহাস

যদিও বন্ধাকবিৰ ইতিহাস বিস্তৃত, তথাপিও "ব্ৰাচিকা" হিচাপে শ্ৰেণীভুক্ত পাতযুক্ত সেউজীয়াৰ বহুতো প্ৰজাতি হোৱা বাবে ইয়াৰ সঠিক উৎপত্তি বিচাৰি উলিওৱাটো কঠিন।বন্ধাকবিৰ সম্ভাৱ্য বন্য পূৰ্বপুৰুষ ব্ৰাচিকা অলেৰেচিয়া, মূলতঃ ব্ৰিটেইন আৰু মহাদেশীয় ইউৰোপত পোৱা, নিমখ সহনশীল যদিও অন্য উদ্ভিদৰ বেদখল সহনশীল নহয় আৰু ফলস্বৰূপে ই শীতল আৰ্দ্ৰ উপকূলীয় বাসস্থানত শিলৰ শিলৰ ঢালত বাস কৰে, ইয়াৰ সামান্য ডাঠ, টাৰ্জিড পাতত পানী আৰু পুষ্টিকৰ পদাৰ্থ ধৰি ৰাখে। কিন্তু জিনীয় বিশ্লেষণ এই জনসংখ্যাৰ বন্য উৎপত্তিৰ সৈতে সামঞ্জস্যপূৰ্ণ, পথাৰ আৰু বাগিচাৰ পৰা পলায়ন কৰা উদ্ভিদৰ পৰা আহৰণ কৰা। ব্ৰাচিকা প্ৰজাতিৰ বিৱৰ্তন আৰু সম্পৰ্কৰ ইউ তত্ত্বৰ ত্ৰিভুজ অনুসৰি বি অলেৰেচিয়া আৰু অন্যান্য ঘনিষ্ঠ বন্ধাকবি শাক-পাচলি (কবি, বন্ধাকবি, ব্ৰকলি, ব্ৰাছেলছ স্প্ৰাউট, আৰু ফুলকবি) তিনিটা পূৰ্বপুৰুষৰ ৰেখাৰ ভিতৰত এটাক প্ৰতিনিধিত্ব কৰে, যাৰ পৰা আন সকলো ব্ৰাচিকা উৎপত্তি হৈছিল।

ইস্তানবুলত তৃতীয় চুলতান চেলিমে বন্ধাকবিৰ ওপৰত এটা গীত লিখিছিল: "কবি অবিহনে হালভাৰ ভোজ সম্পূৰ্ণ নাছিল"। ভাৰতত পৰ্তুগালৰ পৰা অহা উপনিবেশিক ব্যৱসায়ীসকলে প্ৰৱৰ্তন কৰা কেইবাটাও শাক-পাচলিৰ ভিতৰত বন্ধাকবি অন্যতম আছিল।

তথ্য সংগ্ৰহ

শ্ৰেণী:উদ্ভিদজগত
৩৭ নং ৰাষ্ট্ৰীয় ঘাইপথ (ভাৰত)

৩৭ নং ৰাষ্ট্ৰীয় ঘাইপথ (, চমুকৈ NH 37) এটা ভাৰতৰ অন্তৰ্গত ৰাষ্ট্ৰীয় ঘাইপথ যিটোৱে অসম ৰাজ্যৰ বহুকেইখন জিলাৰ মাজেৰে অতিক্ৰম কৰিছে। পথটোৰ মুঠ দৈৰ্ঘ্য হৈছে ৬৮০ কিলোমিটাৰ।

পথ

৩১ নং ৰাষ্ট্ৰীয় ঘাইপথৰপৰা ৩১ বি নং ৰাষ্ট্ৰীয় ঘাইপথ নামেৰে ৩৭ নং ৰাষ্ট্ৰীয় ঘাইপথ আৰম্ভ হৈছে। ই গোৱালপাৰাত ব্ৰহ্মপুত্ৰ নদী পাৰ হৈ ব্ৰহ্মপুত্ৰৰ দক্ষিণপাৰে গোটেই অসমজুৰি বিস্তৃত হৈ আছে। ৩৭ নং ৰাষ্ট্ৰীয় ঘাইপথটো গুৱাহাটী (ইয়াৰপৰা ৪০ নং ৰাষ্ট্ৰীয় ঘাইপথৰ এটা শাখা শ্বিলংলৈ গৈছে), নগাঁও (ইয়াৰপৰা ৩৬ নং ৰাষ্ট্ৰীয় ঘাইপথৰ এটা শাখা ডিমাপুৰলৈ গৈছে), যোৰহাট, শিৱসাগৰ, ডিব্ৰুগড় আৰু তিনিচুকীয়া মাজেদি পাৰ হৈ গৈছে। ইয়াৰ উপৰিও অসমৰ কাজিৰঙা ৰাষ্ট্ৰীয় উদ্যানৰ মাজেদি পাৰ হৈ গৈছে।

তথ্য সংগ্ৰহ

বাহ্যিক সংযোগ

অ'পেনষ্ট্ৰীটমেপত ৩৭ নং ৰাষ্ট্ৰীয় ঘাইপথ

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
অসমীয়া চুটিগল্পৰ ঐতিহ্য আৰু বিৱৰ্তন

অসমীয়া চুটিগল্পৰ ঐতিহ্য আৰু বিৱৰ্তন অসমীয়া চুটিগল্পৰ ইতিহাস আৰু গতি-প্ৰকৃতি অধ্যয়ন সম্পৰ্কীয় এখন অসমীয়া গ্ৰন্থ। ড° অপূৰ্ব বৰাৰ সম্পাদনাত এই গ্ৰন্থখন যোৰহাট কেন্দ্ৰীয় মহাবিদ্যালয়ৰ প্ৰকাশন কোষৰ পৰা ৭ জুলাই ২০১২ চনত প্ৰথম প্ৰকাশ পাইছিল। পৰৱৰ্তী সংস্কৰণ ১৩ মাৰ্চ, ২০২৩ চনত বেদকণ্ঠ প্ৰকাশনৰ পৰা প্ৰকাশ পায়। গ্ৰন্থখনৰ পৃষ্ঠা সংখ্যা ৭৮৪।

এই গ্ৰন্থখনত জোনাকী (আলোচনী) যুগৰ পৰা আৰম্ভ কৰি একবিংশ শতিকাৰ প্ৰথম দশকলৈকে অসমীয়া চুটিগল্পৰ এই সুদীৰ্ঘ সময়ছোৱাক অধ্যয়নৰ পৰিসৰত সামৰি লোৱা হৈছে। বিভিন্ন সময়ত অসমীয়া চুটিগল্পলৈ অহা নতুনত্ব আৰু বিভিন্ন বাদ সম্পৰ্কে গ্ৰন্থখনত বহুকেইজন লেখকে আলোচনা কৰিছে। অসমীয়া চুটিগল্পৰ ধাৰা আৰু বিধা সম্পৰ্কে কেইবাজনো লেখকে আলোচনা কৰিছে। অসমীয়া চুটিগল্পৰ ভাষা আৰু বিষয়বস্তুৰ পৰিৱৰ্তন সম্পৰ্কে বিভিন্ন লেখকে আলোচনা আগবঢ়াইছে।

তথ্যসূত্ৰ

শ্ৰেণী:অসমীয়া গ্ৰন্থ
পুপুল ভূঞা

পুপুল ভূঞা এগৰাকী ভাৰতীয় অভিনেত্ৰী, টেলিভিছন উপস্থাপক আৰু মডেল, যিয়ে ওড়িয়া চলচ্চিত্ৰ, টেলিফিল্ম, বিজ্ঞাপন, আৰু ৰিয়েলিটি শ্ব'ত অভিনয় কৰিছে। ২০১৩ চনত কাব্য কীৰণৰ সৈতে প্ৰথম ওড়িয়া থ্ৰীডি ছবি কাউঁৰী কন্যাৰ জৰিয়তে ওলিউডত চলচ্চিত্ৰ জীৱন আৰম্ভ কৰিছিল৷ ২০১৮ চনত অপেৰা মিচেছ ইণ্ডিয়া গ্ল'বেল প্ৰতিযোগিতাত তেওঁক বিজয়ী হিচাপে মুকুট পিন্ধোৱা হয়।

প্ৰাৰম্ভিক জীৱন

তেওঁ ওড়িশাৰ কেওনঝাৰ জিলাৰ ছাইঁকুল গাঁৱত বটকৃষ্ণ ভূঞা আৰু বৈজয়ন্তীমালা ভূঞাৰ ঘৰত ১৯৯২ চনৰ ২৩ ফেব্ৰুৱাৰী তাৰিখে জন্মগ্ৰহণ কৰে আৰু বুক্সি জগাবন্ধু বিদ্যাধৰ মহাবিদ্যালয়, ভুৱনেশ্বৰৰ পৰা স্নাতক ডিগ্ৰী লাভ কৰে। ২০১৬ চনত তেওঁ দীপ থাদানীৰ সৈতে বিবাহপাশত আবদ্ধ হয়। আদি ওডিয়া ছবিৰ কিছু বিশেষ চৰিত্ৰত অভিনয় কৰে। ২০২৩ চনত তেওঁ এষ্ট্ৰী মুভিজৰ প্ৰযোজনা নিয়তি প্ৰজেক্টত অভিনয় কৰে।

উপস্থাপন আৰু অভিনয়ৰ উপৰিও মডেলিঙৰ কামো কৰিছে। ২০১৮ চনত অপেৰা মিচেছ ইণ্ডিয়া গ্ল’বেল প্ৰতিযোগিতাত অংশগ্ৰহণ কৰি জয়ী হৈছিল। প্ৰতিযোগিতাখনৰ ছেমি ফাইনেলত শ্ৰেষ্ঠ ৰেম্প ৱাকৰ বঁটা লাভ কৰে। ২০২২ চনত শুভ পল্লৱ নামৰ ওডিয়া আলোচনীৰ প্ৰচ্ছদত তেওঁৰ ছবি প্ৰকাশ কৰা হয়। ইয়াৰ আগতে ২০১৬ চনত তেওঁৰ ফটো কদাম্বিনী আলোচনীত প্ৰকাশ পাইছিল।

ফিল্মগ্ৰাফী

বছৰ
চলচ্চিত্ৰ
ভাষা
ভূমিকা
টোকা
২০১৩
কাউঁৰী কন্যা
ওড়িয়া
অনুষায়
ওলিউডত আত্মপ্ৰকাশ।
২০১৫ চনত
ভল পাএ তোলে সহজে ৰু সহ
ওড়িয়া

২০১৮ চনত
ব্লেকমেইল
ওড়িয়া

২০২২
বিদ্যৰণ
ওড়িয়া

২০২৩
ডেলিভাৰী বয়

নিয়তি

সাধনা

ফিল্মিং কৰা হৈছে
অনুভৱ- এ ৰাভাৰ বয়

বৰ্ষা

তু মো কমজোৰী

অজাতি

বাহ্যিক সংযোগ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ওড়িয়া চলচ্চিত্ৰৰ অভিনেত্ৰী
ৰাগ দীপক

ৰাগ দীপক হিন্দুস্থানী শাস্ত্ৰীয় সংগীতৰ একটি বিশেষ ৰাগ। এই ৰাগটি মূলতঃ তানসেনৰ সৈতে জড়িত কিংবদন্তি কাহিনীৰ বাবে পৰিচিত। কঠোৰভাৱে ক'বলৈ গ'লে, দীপক এটা 'হেৰুৱা ৰাগ', যিটো তানসেনৰ কিংবদন্তি অগ্নি-আনয়নকাৰী সুৰ হিচাপে আমাৰ ওচৰত জনাজাত - যিটোৱে নিয়ন্ত্ৰণহীন অগ্নিকাণ্ডৰ সৃষ্টি কৰা বুলি কোৱা হয়।

ইতিহাস

ৰাগ দীপকৰ ইতিহাস মূলতঃ মোগল সম্ৰাট আকবৰৰ সভাগায়ক তানসেনৰ লগত জড়িত। যেতিয়া তানসেন তেওঁৰ উচ্চতাত পৰিছিল, তেওঁক আকবৰৰ নৱৰত্নত অন্তৰ্ভুক্ত কৰা হৈছিল। সম্ৰাট আকবৰ তানসেনৰ সংগীতৰ এনে ৰসিক হৈ পৰিছিল যে তেওঁ সকলো কথা মানি চলিবলৈ আৰম্ভ কৰিছিল।

কিংবদন্তি

তানসেনৰ সফলতা দেখি অন্যান্য সভাগায়কসকলে ঈৰ্ষান্বিত হৈ পৰিছিল। এই লোকসকলে তানসেনৰ ধ্বংসৰ বাবে এটা পৰিকল্পনা কৰিছিল। তেওঁলোক সকলোৱে সম্ৰাট আকবৰক তানসেনক 'দীপক' ৰাগ গাবলৈ কোৱাৰ অনুৰোধ কৰিছিল। আকবৰক কোৱা হৈছিল যে তানসেনৰ বাহিৰে আন কোনেও এই ৰাগ সঠিকভাৱে গাব নোৱাৰে।

পৰম্পৰাগত কাহিনী অনুসৰি, তানসেনৰ ৰাগ পৰিৱেশনে জন্তুবোৰক নিৰ্মল কৰিব পাৰিছিল আৰু দিনক ৰাতিলৈ ৰূপান্তৰিত কৰিব পাৰিছিল। দীপক ৰাগৰ ক্ষেত্ৰত এনে কোৱা হয় যে ইয়াৰ পৰিৱেশনৰ ফলত অগ্নিৰ সৃষ্টি হ'ব পাৰে।

সংগীততাত্ত্বিক বিশেষত্ব

ৰাগ দীপকৰ সংগীততাত্ত্বিক গঠন সম্পৰ্কে আজিকালি অধিকাংশ সংগীতশিল্পীয়ে এই ৰাগটো পৰিৱেশন নকৰে আৰু ইয়াৰ সুৰৰ গাঁথনিও সাধাৰণতে জনা নাযায়।

এই ৰাগৰ স্বৰ সংগতি SRGmPDnNS বুলি উল্লেখ কৰা হৈছে।

বৰ্তমানৰ অৱস্থা

কঠোৰভাৱে ক'বলৈ গ'লে, দীপক এটা 'হেৰুৱা ৰাগ'। আধুনিক সংগীতত এই ৰাগৰ পৰিৱেশনা অত্যন্ত দুৰ্লভ। তথাপি কেইজনমান সংগীতজ্ঞই এই ৰাগৰ পুনৰ নিৰ্মাণ আৰু পৰিৱেশনৰ চেষ্টা কৰি আছে।

সাংস্কৃতিক প্ৰভাৱ

হিন্দুস্থানী শাস্ত্ৰীয় সংগীতত ৰাগ দীপকৰ স্থান বিশেষ কাৰণ ই তানসেনৰ অসাধাৰণ প্ৰতিভাৰ প্ৰতীক। এই ৰাগটোৱে ভাৰতীয় সংগীতত অতিপ্ৰাকৃতিক শক্তিৰ ধাৰণাক প্ৰতিনিধিত্ব কৰে।

তথ্যসূত্ৰ

বাহ্যিক সংযোগ

Hindustani Raga Index - Deepak
Scroll.in - Interpretations of Raag Deepak

শ্ৰেণী:হিন্দুঃস্থানী শাস্ত্ৰীয় সংগীত
শ্ৰেণী:ভাৰতীয় ৰাগ
শ্ৰেণী:তানসেন
মাজ ৰাতি কেতেকী

মাজ ৰাতি কেতেকী (ইংৰাজী: Maj Rati Keteki) সান্ত্বনা বৰদলৈৰ দ্বাৰা পৰিচালিত তথা প্ৰযোজিত এখন অসমীয়া চলচ্চিত্ৰ। ২০১৭ চনত মুক্তি লাভ কৰা এই চলচ্চিত্ৰখনৰ মূখ্য চৰিত্ৰত অভিনয় কৰিছে ৰাষ্ট্ৰীয় বঁটা প্ৰাপ্ত অভিনেতা আদিল হুছেইনে।

অভিনয়ত

আদিল হুছেইন
ছাকিল ইমটিয়াজ
মহেন্দ্ৰ ৰাভা
সুলক্ষণা বৰুৱা
ৰাহুল গৌতম শৰ্মা

মুক্তি

২০১৭ বৰ্ষৰ ২৭ অক্টোবৰত অসমৰ ছবিগৃহসমূহত চলচ্চিত্ৰখন বাণিজ্যিকভাৱে মুক্তি দিয়া হ'ব।

বঁটা

মাজ ৰাতি কেতেকীয়ে ২০১৬ চনৰ ৬৪তম ৰাষ্ট্ৰীয় চলচ্চিত্ৰ বঁটা মহোৎসৱত শ্ৰেষ্ঠ অসমীয়া ছবিৰ ৰজত কমল বঁটাৰে সন্মানিত হয়।

তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:২০১০ দশকৰ অসমীয়া চলচ্চিত্ৰ
নিষ্ঠা (চৰকাৰী আঁচনি)

নিষ্ঠা হৈছে ভাৰত চৰকাৰৰ এখন আঁচনি। বিদ্যালয় শিক্ষা আৰু সাক্ষৰতা বিভাগে নিষ্ঠা নামৰ এই সংহত শিক্ষক প্ৰশিক্ষণ ব্যৱস্থাপনা এটিৰ জৰিয়তে প্ৰাথমিক পৰ্যায়ত শিকন ফলাফল উন্নীতকৰণৰ বাবে ৰাষ্টীয় আঁচনি এখন হাতত লৈছে। এই আঁচনিখন কেন্দ্ৰীয়ভাৱে ২০১৯-২০ চনৰ বাবে গ্ৰহণ কৰা আঁচনি আৰু ই সমগ্ৰ শিক্ষাৰ অধীনত। এই আঁচনি খনৰ লক্ষ্য আৰু উদ্দেশ্য হৈছে অংশ গ্ৰহণকাৰীসকলৰ সক্ষমতাক এক কংক্ৰিট ৰূপ প্ৰদান কৰা।

নিষ্ঠা ব্যৱস্থাপনাটোত প্ৰায় ৪২ লাখ অংশগ্ৰহণকাৰী; সকলো চৰকাৰী প্ৰাথমিক বিদ্যালয়ৰ শিক্ষক, প্ৰধান শিক্ষক, সকলো ৰাজ্য আৰু কেন্দ্ৰীয় শাসিত অঞ্চলৰ SCERT (State Councils of Educational Research and Training) আৰু DIET (District Institutes of Education and Training)-ৰ প্ৰশিক্ষক সদস্যসকল, BRCs (Block Resource Centres) আৰু CRCs (Cluster Resource Centres)-ৰ বিষয়ববীয়া আৰু সমলব্যক্তিসকলক সামৰি লোৱা হৈছে।

তথ্য উৎস

শ্ৰেণী:ভাৰতৰ চৰকাৰী যোজনা আৰু নীতি
মঘাই ওজা

মঘাই ওজা (; ১৯১৬-১৯৭৮) অসমৰ এজন ঢোল বাদক, লোকশিল্পী তথা সাংস্কৃতিক কৰ্মী আছিল। জন্মসূত্ৰে মঘাই বৰুৱা নাম হ'লেও ঢোল বিদ্যাত তেখেতৰ পাৰদৰ্শিতাৰ বাবে "গণশিল্পী", "মঘাই ওজা" বা "ঢোলৰ যাদুকৰ" নামেৰে প্ৰখ্যাত হৈ পৰে। অসম আৰু ভাৰতত ঢোল বাদনৰে জনপ্ৰিয়তা অৰ্জন কৰাৰ উপৰিও তেখেত বলৰাজ চাহানী, সলিল চৌধুৰী আদিৰ দৰে ব্যক্তিৰ সংস্পৰ্শলৈও আহিছিল। তেখেতে গ্ৰামাফোন ৰেকৰ্ড আৰু বিভিন্ন অসমীয়া, বাংলা চলচ্চিত্ৰতো ঢোল বাদ্য পৰিবেশন কৰিছিল।

প্ৰাৰম্ভিক জীৱন

অসমৰ গণশিল্পী মঘাই ওজাৰ জন্ম হয় যোৰহাটৰ অন্তৰ্গত হাতীগড় মৌজাৰ নাওশলীয়া গাঁৱত ১৮৩৮ শকৰ (১৯১৬ চন) মাঘৰ ১৫ তাৰিখে মঙ্গলবাৰে।

মঘাই ওজাই যে কেৱল স্কুল-কলেজ, সভা-সমিতি বা অন্যান্য সংগীতানুষ্ঠানতহে ঢোল বজাইছিল এনে নহয় - জীৱনৰ আগছোৱাত বিয়া-বাৰু আদি অনুষ্ঠানতো ঢোল বজাইছিল আৰু ঢোল বজাই পোৱা পইছাৰে জীৱিকা নিৰ্বাহ কৰিছিল। তেওঁ নিজে গীত ৰচি গীতৰ সুৰ ঢোলত তুলিছিল। এই বিষয়ে তেখেতে লিখিছিল -
"গাঁৱৰ বিয়া-সবাহত মই ঢোল বজাওঁ আৰু যি পইচা পাওঁ তাৰে মই চলোঁ আৰু ঢোল কিনো। মই নিজে ঢোলৰ গীত-মাত ৰাগ-সুৰ ৰচনা কৰোঁ। মই নিজে নিজে অভ্যাস কৰোঁ - ঢোল, খোল, নেগেৰা, টোকাৰী আদি বজাবলৈ। ইবোৰৰ বাজনাই মোক আকৰ্ষণ কৰে। পিছত মই ভক্তিমূলক গাত-মাতবোৰ নিজে নিজে ৰচনা কৰি ঢোলত প্ৰকাশ কৰোঁ।"

সাংস্কৃতিক জীৱন

লাহে লাহে ঢোল-বাদক হিচাপে মঘাইৰ খ্যাতি চাৰিওফালে বিয়পি পৰিল। মঘাই বৰুৱা হ'লগৈ মঘাই ওজা, ঢোলৰ যাদুকৰ। বিভিন্ন সভা-সমিতি, বিহু আদি সাংস্কৃতিক অনুষ্ঠানত মঘাইৰ ঢোলৰ চাপৰি এটা আকৰ্ষণীয় অংগ হৈ পৰিল। এই অনুষ্ঠানবোৰত মঘাইৰ বিভিন্ন শিল্পীৰ সান্নিধ্যলৈ অহাৰ সুযোগ ঘটে। এই সম্পৰ্কে তেখেতে লিখিছে এবাৰ বাণ ৰঙ্গমঞ্চৰ সাহাৰ্যাৰ্থে পতা বিচিত্ৰানুষ্ঠানলৈ তেওঁ নিমন্ত্ৰিত হয় আৰু তাতেই বিষ্ণুপ্ৰসাদ ৰাভা, ফণী শৰ্মা, চন্দ্ৰ গোস্বামী আদি খ্যাতিমান শিল্পীসকলৰ সান্নিধ্যলৈ অহাৰ সুযোগ পায়। তেওঁলোকৰ পৰা ওজাই যথেষ্ট অনুপ্ৰেৰণা লাভ কৰিছিল। এবাৰ এখন সংগীত সন্মিলনত হেনো বিখ্যাত তবলা বাদক শান্তাপ্ৰসাদৰ তবলাৰ লহৰৰ লগত মঘাইৰ ঢোলৰ প্ৰতিযোগিতা চলে। এই প্ৰতিযোগিতাত শান্তাপ্ৰসাদৰ তিনিটাকৈ তবলা ফাটি যায় আৰু মঘায়ে জয় লাভ কৰে।একে সময়তে কেইবাটাও ঢোল বজাই জীৱ-জন্তুৰ মাত, ৰেল-মটৰ আদি যান-বাহন চলোঁতে হোৱা শব্দ, ধুমুহা-বৰষুণ শব্দ আদি নিখুঁতভাৱে ফুটাই তোলাত মঘায়ে পাৰদৰ্শিতা দেখুৱাইছিল। তেওঁ কিলাকুটি, ভৰি, বুঢ়া আঙুলি, থুঁতৰি আৰু নাকেৰেও ঢোল বজাব পাৰিছিল।

কথাছবি জগততো মঘাই ওজাই ঢোলৰ ছেও দেখুৱাই খ্যাতি আৰ্জিছিল। তেওঁ অংশগ্ৰহণ কৰা কথাছবি কেইখন হ'ল - "পিয়লি ফুকন" (অসমীয়া), "তৃষ্ণা" (হিন্দী), "মাহুত বন্ধুৰে" (বাংলা), "ৰঙা পুলিচ", আৰু "প্ৰতিধ্বনি" (অসমীয়া)। ইয়াৰ উপৰি তেওঁ ভালেমান মঞ্চনাট আৰু অনাতাঁৰ নাটৰ লগতো জড়িত আছিল। গ্ৰামোফোন ৰেকৰ্ড কৰা "খৰা শিয়ালৰ বিয়া", "ভাৰত স্বাধীনতা" আদি নাটত তেখেতে ঢোল বাদ্য পৰিবেশন কৰিছিল। 'মেঘে গজা', 'বৰষুণ অনা', 'ৰেলগাড়ী চলা' নামৰ ৰেকৰ্ড ওজাৰ স্বকীয় প্ৰতিভাৰ স্বাক্ষৰ হৈ ৰৈছে।

১৯৭৮ চনৰ ১৫ মাৰ্চত মেলেঙত থকা নিজা বাসভৱনত মঘাই ওজাৰ মৃত্যু হয়।

ঐতিহ্য

অসম চৰকাৰে ২০০৩ চনত "মঘাই ওজা বঁটা"ৰ ঘোষণা কৰে যদিও পিছলৈ ই অনিয়মীয়া হৈ পৰে।
অসম জাতীয়তাবাদী যুৱ ছাত্ৰ পৰিষদে হাতীগড়ত "মঘাই ওজা স্মৃতি সৌধ" নিৰ্মাণ কৰে। হাতীগড়ত এখন "মঘাই ওজা সাংস্কৃতিক ক্ষেত্ৰ"ৰো নিৰ্মাণ কৰা হয়।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:বাদ্যযন্ত্ৰী
বেগম জাফৰ আলী

বেগম জাফৰ আলী (; জন্ম. চাহেবজাদী চৈয়দা ফাটিমা; ১৯০১-১৯৯৯) কাশ্মীৰৰ মেট্ৰিক পৰীক্ষাত উত্তীৰ্ণ হোৱা প্ৰথম মহিলা। শিক্ষকতাৰে কৰ্মজীৱনৰ পাতনি মেলা বেগম আলী কাশ্মীৰৰ বিদ্যালয় পৰিদৰ্শক হিচাপে নিযুক্ত হয়। তেওঁ আছিল এগৰাকী শিক্ষাবিদ, নাৰী মুক্তি আন্দোলনৰ এগৰাকী সক্ৰিয় কৰ্মী, শিক্ষা বিভাগৰ উপ-সঞ্চালক আৰু পৰৱৰ্তী সময়ত ভাৰতৰ জম্মু আৰু কাশ্মীৰ ৰাজ্যৰ বিধায়ক। তেওঁ অল ইণ্ডিয়া ৱ’মেন কনফাৰেঞ্চৰ কাৰ্যক্ৰমৰ সৈতে জড়িত আছিল আৰু ভাৰত বিভাজনৰ পূৰ্বে এই সংগঠনটোৰ সম্পাদকৰ পদত কাৰ্যনিৰ্বাহ কৰিছিল। মহম্মদ আলী জিন্না আৰু তেওঁৰ ভনীয়েক ফাটিমা জিন্না কাশ্মীৰলৈ আহোঁতে জাফৰৰ পৰিয়ালত আপ্যায়নৰ ব্যৱস্থা কৰা হৈছিল। এই সুবাদতে বেগম আলীৰ তেওঁলোকৰ সৈতে সাক্ষাতৰ সুযোগ পায় আৰু জিন্না ভাতৃ-ভগ্নীদ্বয়ৰ দ্বাৰা তেওঁ প্ৰভাৱিত হয়। তাৰ পিছতেই স্বাধীনতা আন্দোলনত তেওঁৰ প্ৰচেষ্টা কেন্দ্ৰীভূত কৰিবলৈ অল ইণ্ডিয়া ৱ’মেন কনফাৰেঞ্চ ত্যাগ কৰে।

প্ৰাৰম্ভিক জীৱন

বেগম জাফৰ আলী ১৯০১ চনত জন্মগ্ৰহণ কৰিছিল। তেওঁৰ দেউতাক খান বাহাদুৰ চৈয়দ হুছেইন ঠাকুৰ কাশ্মীৰৰ মহাৰজা হৰি সিংহৰ শাসনত গৃহ আৰু আইন মন্ত্ৰী হিচাপে দায়িত্ব পালন কৰিছিল।

কৰ্মজীৱন

বেগম আলী ১৯২৫ চনত গাৰ্লছ্ মিচন হাইস্কুলত (বৰ্তমান মলিনচন গাৰ্লছ্ স্কুল) শিক্ষকতাৰে কৰ্মজীৱনৰ পাতনি মেলিছিল। নাৰীৰ অধিকাৰ সম্পৰ্কত আপোচবিহীন এই মহিলাগৰাকীয়ে কাশ্মীৰ উপত্যাকাৰ ছোৱালীবোৰৰ শিক্ষা সংক্ৰান্তত সচেতনতা বৃদ্ধিৰ বাবে মানুহৰ ঘৰেঘৰে গৈ শিক্ষা যে নাৰী সবলীকৰনৰ মাধ্যম, তাকে বুজাইছিল। বিভিন্ন অনুষ্ঠানত তেওঁ প্ৰদান কৰা বক্তব্যই উপত্যাকাৰ মহিলাসকলক যথেষ্ঠ অনুপ্ৰাণিত কৰিছিল আৰু নিজৰ জীয়েকহঁতক বিদ্যালয়লৈ পঠাবলৈ ব্যপকভাবে অনুপ্ৰাণিত কৰিছিল।

দম্পত্তিহালৰ তিনিজন পুত্ৰ সন্তান আছিল। বৰ পুত্ৰ আগা নাচিৰ আলী ভাৰতীয় অসামৰিক সেৱাৰ এজন বিষয়া আছিল, যিয়ে ভাৰত চৰকাৰৰ শ্ৰম সচিব ৰূপে ১৯৭৭ চন অৱসৰ লৈছিল। মাজু পুত্ৰ আগা চৌকত আলী ১৯৪৭ চনত ভাৰত বিভাজনৰ সময়ত পাকিস্তানৰ অসামৰিক সেৱাত যোগদান কৰিছিল। সৰু পুত্ৰ আশ্ৰফ আলী এজন শিক্ষাবিদ আছিল আৰু জন্মু আৰু কাশ্মীৰৰ উচ্চশিক্ষা বিভাগৰ আয়ুক্ত ৰূপে অৱসৰ লৈছিল।

সন্মান

১৯৮৭ চনত ভাৰত চৰকাৰে তেওঁক দেশৰ চতুৰ্থ অসামৰিক সন্মান পদ্মশ্ৰীৰে বিভূষিত কৰে। কিন্তু পিছত দূৰদৰ্শন (চেনেল)ত দিয়া এক সাক্ষাৎকাৰত তেওঁ চৰকাৰৰ অগণতান্ত্ৰিক নীতিৰ প্ৰতিবাদত পুৰস্কাৰ ওভতাই দিয়াৰ ঘোষণা কৰে। ১৯৯০ৰ দশকত তেওঁ আমেৰিকা যুক্তৰাষ্ট্ৰলৈ যায় আৰু ১৯৯৯ চনত তাতেই তেওঁৰ মৃত্যু হয়। যুক্তৰাষ্ট্ৰত তেওঁ পুত্ৰ আগা চৌকত আলীৰ সৈতে বাস কৰিছিল।

তথ্য উৎস

শ্ৰেণী:কাশ্মীৰী ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সমাজ সংস্কাৰক
জ্যোতি একনাথ গাইকৱাদ

জ্যোতি একনাথ গাইকৱাদ ;মহাৰাষ্ট্ৰৰ এগৰাকী ভাৰতীয় ৰাজনীতিবিদ। ২০২৪ চনৰ পৰা মহাৰাষ্ট্ৰ বিধানসভাৰ সদস্য হিচাপে ভাৰতীয় জাতীয় কংগ্ৰেছৰ সদস্য হিচাপে ধৰৱী বিধানসভা সমষ্টিক প্ৰতিনিধিত্ব কৰে।

জ্যোতি একনাথ গাইকৱাডে ২০২৪ চনৰ বিধান সভা নিৰ্বাচনত অনুসূচিত জাতিৰ বাবে সংৰক্ষিত ধৰৱী বিধান সভা সমষ্টিৰ পৰা প্ৰথমবাৰৰ বাবে ১৫ নং মহাৰাষ্ট্ৰ বিধানসভালৈ নিৰ্বাচিত হয় । ইয়াৰ পূৰ্বে জ্যোতি গাইকৱাদৰ ভগ্নী তথা বৰ্ত্তমানৰ সাংসদ বৰ্ষা গাইকৱাদ ধৰৱী বিধানসভা সমষ্টিৰ পৰা একেৰাহে চাৰিটা কাৰ্যকালৰ বাবে নিৰ্বাচিত হৈছিল। ২০২৪ চনৰ লোকসভা নিৰ্বাচনত বৰ্ষা গাইকৱাদ মুম্বাই উত্তৰ সমষ্টিৰ সাংসদ হয়।

জ্যোতি গাইকৱাদ আম্বেদকাৰিত বৌদ্ধ সম্প্ৰদায়ৰ অন্তৰ্গত। তেওঁৰ পিতৃ একনাথ গাইকৱাদ তিনিবাৰৰ সাংসদও আছিল। ১৫ নং মহাৰাষ্ট্ৰ বিধানসভাৰ একমাত্ৰ বৌদ্ধ মহিলা বিধায়িকা। ইয়াৰ উপৰিও মহা বিকাশ আঘাদীৰ একমাত্ৰ মহিলা বিধায়িকাও। ২০২৪ চনৰ মহাৰাষ্ট্ৰ বিধানসভা নিৰ্বাচনত জ্যোতি গাইকৱাদে ৭০,৭২৭ টা ভোট লাভ কৰাৰ লগতে শিন্দে ফৈদৰ শিৱসেনাৰ প্ৰাৰ্থী ৰাজেশ শিৱদাস খান্দৰেক ২৩,৪৫৯ টা ভোটত পৰাস্ত কৰে।

লগতে চাওক

মহাৰাষ্ট্ৰৰ মুখ্যমন্ত্ৰীৰ তালিকা
মহাৰাষ্ট্ৰ বিধানসভা

তথ্য সূত্ৰ
অৰুণাচল প্ৰদেশৰ মুখ্যমন্ত্ৰীসকলৰ তালিকা

up

অৰুণাচল প্ৰদেশৰ মুখ্যমন্ত্ৰীসকলৰ তালিকা তলত দিয়া হৈছে
+
ক্ৰমিক সংখ্যা
নাম
কাৰ্যভাৰ
ৰাজনৈতিক দল
কাৰ্যকাল
1
প্ৰেম খান্দু থুংগন Prem Khandu Thungan
13 আগষ্ট 1975
18 ছেপ্টেম্বৰ 1979
জনতা পাৰ্টী (প্ৰথম বিধানসভা নিৰ্বাচন অনুস্থিত হৈছিল ১৯৭৮ চনত আৰু থুংগন এই বিধানসভালৈ নিৰ্বাচিত হৈছিল।)

1507
2
ত'ম' ৰিবা Tomo Riba
18 ছেপ্টেম্বৰ 1979
3 নৱেম্বৰ 1979
পিপুলছ পাৰ্টী অৱ অৰুণাচল প্ৰদেশ (People's Party of Arunachal)

47
–
Vacant (ৰাষ্ট্ৰপতিৰ শাসন)
3 নৱেম্বৰ 1979
18 জানুৱাৰী 1980
N/A

76
3
গেগং আপাং Gegong Apang
18 জানুৱাৰী 1980
19 জানুৱাৰী 1999
ভাৰতীয় জাতীয় কংগ্ৰেছ

6940
অৰুণাচল কংগ্ৰেছ Arunachal Congress

4
মুকুট মিথি Mukut Mithi
19 জানুৱাৰী 1999
3 আগষ্ট 2003
অৰুণাচল কংগ্ৰেছ(মিথি) Arunachal Congress (Mithi)

1658
ভাৰতীয় জাতীয় কংগ্ৰেছ

(3)
গেগং আপং Gegong Apang [2]
3 আগষ্ট 2003
9 এপ্ৰিল 2007
ইউনাইটেড ডেম'ক্ৰেটিক ফ্ৰণ্ট(অৰুণাচল প্ৰদেশ) (United Democratic Front)

1346
ভাৰতীয় জনতা পাৰ্টী

ভাৰতীয় জাতীয় কংগ্ৰেছ

5
দৰ্জী খাণ্ডু Dorjee Khandu
9 April 2007
30 April 2011
ভাৰতীয় জাতীয় কংগ্ৰেছ

1483
6
জাৰ'বাম গামলিন Jarbom Gamlin
5 May 2011
1 নৱেম্বৰ 2011
ভাৰতীয় জাতীয় কংগ্ৰেছ

181
7
নাবাম টুকি Nabam Tuki
1 নৱেম্বৰ 2011
26 জানুৱাৰী 2016
ভাৰতীয় জাতীয় কংগ্ৰেছ

–
President's rule may be imposed when the "government in a state is not able to function as per the Constitution", which often happens because no party or coalition has a majority in the assembly. When President's rule is in force in a state, its council of ministers stands dissolved. The office of chief minister thus lies vacant, and the administration is taken over by the governor, who functions on behalf of the central government. At times, the legislative assembly also stands dissolved.
13 July 2016
17 July 2016
ভাৰতীয় জাতীয় কংগ্ৰেছ

9
পেমা খাণ্ডু Pema Khandu
17 July 2016
16 ছেপ্টেম্বৰ 2016
ভাৰতীয় জাতীয় কংগ্ৰেছ

16 ছেপ্টেম্বৰ 2016
31 ডিচেম্বৰ 2016
পিপুলছ পাৰ্টী অৱ অৰুণাচল প্ৰদেশ (People's Party of Arunachal)

31 December 2016
Incumbent
ভাৰতীয় জনতা পাৰ্টী

তথ্যসংগ্ৰহ

বাহ্যিক সংযোগ

Indian states since 1947

শ্ৰেণী:অৰুণাচল প্ৰদেশ
φ
হাৰমাইনি গ্ৰেইঞ্জাৰ

হাৰমাইনি জিন গ্ৰেইঞ্জাৰ (ইংৰাজী: Hermione Jean Granger) ব্ৰিটিছ লেখিকা জে. কে. ৰাউলিং ৰচিত হেৰী পটাৰ কল্প কাহিনী শৃংখলাৰ এক কাল্পনিক চৰিত্ৰ। শৃংখলাৰ প্ৰথম উপন্যাস হেৰী পটাৰ এণ্ড দ্য ফিলোছফাৰ্চ ষ্টোনৰ পৰা পৰৱৰ্তী প্ৰতিখন উপন্যাসতে তেওঁৰ উপস্থিতি আছে। শৃংখলাটিত হেৰী পটাৰ আৰু ৰন ৱিজলিয়ে তেওঁক ছোৱালীৰ স্নানাগাৰত এটা বৃহৎ ট্ৰ'লৰ পৰা ৰক্ষা কৰে আৰু তেতিয়াৰে পৰা তেওঁলোক অত্যন্ত ঘনিষ্ঠ বন্ধু হৈ পৰে। তেওঁ প্ৰায়ে নিজৰ প্ৰত্যুৎপন্নমতিতা,প্ৰখৰ স্মৃতিশক্তি আৰু অভিধান প্ৰমাণ জ্ঞান ব্যৱহাৰ কৰি ভাল পায়। ৰাউলিঙে কৈছে যে তেওঁ হাৰমাইনিৰ মাজেৰে তেওঁৰ নিজৰ সৰুকালৰ চৰিত্ৰক প্ৰকাশ কৰিছে।

উদ্ধৃতি

উৎস

Category:কাল্পনিক চৰিত্ৰ
Category:হেৰী পটাৰ
ক (বঙালী)

ক (বঙালী লিপিত ক) বঙালী ব্যঞ্জনবৰ্ণমালাৰ প্ৰথম আখৰ। ক এটি ব্যঞ্জনবৰ্ণ, অৰ্থাৎ ক উচ্চাৰণ কৰোঁতে হাওঁফাওঁৰ পৰা অহা বায়ু মুখত ক'ৰবাত নহয় ক'ৰবাত বাধিত হৈছে।

স্বৰবৰ্ণৰ সৈতে যোগ হ'লে

আ-- কা

ই-- কি

ঈ-- কী

উ-- কু

ঊ-- কূ

ঋ-- কৃ

এ-- কে

ঐ-- কৈ

ও-- কো

ঔ-- কৌ

কৰে আৰম্ভ শব্দ

কৰ (হাত)
কাম (কাম)

তথ্য সংগ্ৰহ

শ্ৰেণী:বঙালী ব্যঞ্জনবৰ্ণ
নীলা নাচনী

নীলা নাচনী চৰাই ( বৈজ্ঞানিক নাম-Ficedula tricolor) 'Muscicapidae' পৰিয়ালৰ এবিধ সৰু আকাৰৰ চৰাইৰ প্ৰজাতি।

বিতৰণ

এই চৰাইবিধ ঘাইকৈ ভাৰত উপ-মহাদেশ আৰু দক্ষিণ-পূব এছিয়াৰ বাংলাদেশ, ভুটান, লাওছ, ম্যানমাৰ, নেপাল, পাকিস্তান, থাইলেণ্ড আৰু ভিয়েটনামত পোৱা যায়।

বাসস্থান

এই চৰাইবিধে ঘাইকৈ ক্ৰান্তীয় আৰু অৰ্ধক্ৰান্তীয় সেমেকা অৰণ্যত বাস কৰে।

আচৰণ

খাদ্য

প্ৰজনন

এই চৰাইবিধে গছৰ খোৰোঙত বাহ সাঁজি কণী পাৰে। এবাৰত চাৰিটাকৈ সাধাৰণতে কণী পাৰে। কণীবোৰৰ ৰং ধূসৰ বৰণীয়া হোৱা দেখা যায়৷

তথ্যসূত্ৰ

শ্ৰেণী:শালিকা
শ্ৰেণী:জীৱবিজ্ঞান
শ্ৰেণী:অসমৰ চৰাই
কৌশল্যা (অভিনেত্ৰী)

কবিতা শিৱশংকৰ (জন্ম: ৩০ ডিচেম্বৰ ১৯৭৯), যি সাধাৰণতে কৌশল্যা (তামিল, তেলুগু আৰু কন্নড় চলচ্চিত্ৰ জগতত) বা নন্দিনী (মালয়ালম চলচ্চিত্ৰ জগতত) নামেৰে জনাজাত, এগৰাকী ভাৰতীয় অভিনেত্ৰী আৰু মডেল, যিয়ে মূলতঃ দক্ষিণ ভাৰতীয় চলচ্চিত্ৰত অভিনয় কৰিছে। মুখ্য চৰিত্ৰত অভিনয় কৰি নিজৰ কেৰিয়াৰ আৰম্ভ কৰাৰ পাছত তেওঁ বৰ্তমান সহযোগী চৰিত্ৰত অভিনয় কৰি আহিছে।

কৰ্মজীৱন

নন্দিনীয়ে মডেলিং কেৰিয়াৰত মনোনিৱেশ কৰি থকাৰ সময়তে ১৯৯৬ চনত বালচন্দ্ৰ মেননৰ মালয়ালম ছবি এপ্ৰিল ১৯ৰ জৰিয়তে অভিনয় জগতত ভৰি থৈছিল। পিছৰ বছৰত তেওঁ মুৰলীৰ সৈতে তেওঁৰ প্ৰথম তামিল ছবি কালামেলাম কাধল ভাজগাত (১৯৯৭) অভিনয় কৰে আৰু ইয়াৰ পিছত তামিল ভাষাত কেইবাখনো সফল ছবি যেনে নেৰুক্কু নেৰ (১৯৯৭), প্ৰিয়মুদান (১৯৯৮), চোল্লামালে (১৯৯৮), পুভেলি (১৯৯৮), ভানাথাইপ্পোলা (২০০০) আৰু কুট্টি (২০০১) আদিত অভিনয় কৰে।

তেওঁ অয়াল কথা এজুথুকায়ানু (১৯৯৮), কৰুমাদিক্কুট্টন (২০০১), সুন্দৰ পুৰুষন (২০০১), শিৱম (২০০২), উদয়ম (২০০৪), বজ্ৰম (২০০৪), মাণিক্যন (২০০৪) আৰু সূৰ্যন (২০০৭) আদিকে ধৰি বহুতো মালয়ালম ছবিত অভিনয় কৰিছিল।

পুভেলি ছবিত আগবঢ়োৱা অভিনয়ৰ বাবে তেওঁ ফিল্মফেয়াৰ শ্ৰেষ্ঠ অভিনেত্ৰী – তামিল বঁটা লাভ কৰে। তেওঁ বেছিভাগ সময়ত শাৰী পিন্ধা আৰু ৰক্ষণশীল চৰিত্ৰত অভিনয় কৰিছিল। ২০০০ চনৰ মাজভাগত তেওঁ চৰিত্ৰ অভিনেত্ৰীলৈ ৰূপান্তৰিত হয় আৰু তিৰুমালাই (২০০৩) আৰু সন্তোষ সুব্ৰহ্মণ্যম (২০০৮) আদি ছবিত সহযোগী চৰিত্ৰত অভিনয় কৰিবলৈ লয়। লগতে চান টিভিত ৪৩৬টা খণ্ডত সম্প্ৰচাৰিত হোৱা মানৱী ধাৰাবাহিকৰ জৰিয়তে টেলিভিছন জগততো খোজ পেলায়।

২০০৪ চনত তেওঁ পুনৰ মুখ্য অভিনেত্ৰী হিচাপে কাম কৰিবলৈ চেষ্টা কৰিছিল যদিও দুৰ্ভাগ্যবশতঃ তেওঁৰ কেইবাটাও প্ৰকল্প পলম হৈছিল। থিয়াগৰাজনৰ পুলিচ (প্ৰশান্তৰ বিপৰীতে), কাৰ্তিকৰ সৈতে মানধিল, সত্যৰাজৰ সৈতে ভেণ্ডুমাদি নী এনাক্কু আৰু ৰোচাপ্পু চিন্না ৰোচাপ্পু আদি ছবি সাজু কৰা হৈছিল যদিও পিছলৈ সেইবোৰ বন্ধ হৈ যায়।

৬ বছৰৰ বিৰতিৰ পিছত কৌশল্যায় একচন ছবি পূজাই (২০১৪)ৰ জৰিয়তে তামিল উদ্যোগলৈ উভতি আহে।

ব্যক্তিগত জীৱন

কৌশল্যাৰ জন্ম কৰ্ণাটকৰ বাংগালোৰত হৈছিল। তেওঁৰ পিতৃ শিৱশংকৰ সিদ্ধলিংগাপ্পা এজন বাংগালোৰ নিবাসী আছিল আৰু তেওঁ কৰ্ণাটক ৰাজ্যিক পথ পৰিবহণ নিগমত ডেপো মেনেজাৰ হিচাপে কাম কৰিছিল। তেওঁৰ মাতৃ আধা মাৰাঠী আৰু আধা কানাড়া লোক আছিল, যাৰ জন্ম আৰু লালন-পালন শ্ৰীলংকাত হৈছিল। তেওঁৰ আইতাকো শ্ৰীলংকাৰ আছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
ৰাণী মংগম্মল

ৰাণী মংগম্মল মাদুৰাই নায়ক ৰাজ্যৰ, বৰ্তমান ভাৰতৰ মাদুৰাই চহৰত, ১৬৮৯ চনৰ পৰা ১৭০৪ চনৰ ভিতৰত, তেওঁৰ নাতি বিজয়া ৰঙ্গা চোক্কানাথ নাবালক হৈ থকা সময়ত সেই ৰাজ্যৰ এগৰাকী ৰজ্যৰ তত্ত্বাৱধায়ক ৰাণী আছিল। তেওঁ এগৰাকী জনপ্ৰিয় প্ৰশাসক আছিল আৰু এতিয়াও তেওঁক পথ আৰু এভিনিউ নিৰ্মাতা হিচাপে বহুলভাৱে স্মৰণ কৰা হয় আৰু তেওঁ নিৰ্মাণ কৰা মন্দিৰ, টেংক আৰু অতিথিশালা আদি বহু ৰাজহুৱা কাম বৰ্তমান সময়তো ব্যৱহৃত হৈ আছে। কূটনৈতিক আৰু ৰাজনৈতিক দক্ষতা আৰু সফল সামৰিক অভিযানৰ বাবেও তেওঁ পৰিচিত আছিল। তেওঁৰ সময়ত মাদুৰাই ৰাজ্যৰ ৰাজধানী আছিল তিৰুচি।

জীৱনী

ৰাণী মংগম্মল আছিল টুপাকুলা লিংগমা নায়কৰ কন্যা আৰু মাদুৰাইৰ শাসক চোক্কানাথ নায়কৰ এজন সেনাপতি(১৬৫৯–১৬৮২)ৰ পত্নী আছিল। চোক্কানাথ নায়কক বিয়া কৰাই ৰঙ্গাকৃষ্ণ মুথু বিৰাপ্পা নায়ক(১৬৮২—১৬৮৯) নামে এটি পুত্ৰ সন্তানৰ তেওঁ মাতৃ হয়। ১৬৮২ চনত তেওঁৰ স্বামীৰ মৃত্যুত তেওঁৰ পিছত তেওঁৰ পুত্ৰ ৰঙ্গাকৃষ্ণ মুথু বিৰাপ্পা নায়ক ৰাজপাটত বহে। ১৬৮৯ চনত পুত্ৰৰ মৃত্যুৰ লগে লগে পুত্ৰৰ বিধৱা গৰ্ভৱতী হয়। ১৬৮৯ চনত তেওঁৰ পুত্ৰৰ পিছত নাতি ৰাজপাটত বহে। বোৱাৰীয়েকে প্ৰচলিত প্ৰথা মতে নিজকে সতী দাহ কৰে আৰু নাতি বিজয়া ৰঙ্গা চোক্কানাথ নাবালক অৱস্থাতে মংগম্মলৰ ৰাজপাটৰ প্ৰতিনিধি হয়।

ৰাজপ্ৰতিনিধিৰ পদ

মংগম্মলৰ ৰাজ-প্ৰতিনিধি হৈ থকা সময়ত ৰাজ্যৰ বহুতো জলসিঞ্চনৰ নলা মেৰামতি কৰা হয়, নতুন পথ নিৰ্মাণ কৰা হয়, পথৰ কাষে কাষে গছ ৰোপণ কৰা হয় আৰু টুমকুমত এটা মন্দিৰ আৰু তেওঁৰ "বসন্ত প্ৰাসাদ"কে ধৰি কেইবাটাও পৌৰসভাৰ ভৱনৰ নিৰ্মাণ মংগম্মলৰ নিৰ্দেশতে সম্পূৰ্ণ কৰা হয়। "বসন্ত প্ৰাসাদ"ত এতিয়া মাদুৰাইৰ গান্ধী স্মৃতি সংগ্ৰহালয় আছে।

জিঞ্জী বা জিংগী ঘেৰাও কৰাৰ সময়ত তেওঁ মোগল সেনাবাহিনীক সহায় কৰাৰ ক্ষেত্ৰত গুৰুত্বপূৰ্ণ ভূমিকা পালন কৰিছিল। ৰাণী মংগম্মলে উপলব্ধি কৰিছিল যে, বিদ্ৰোহী ৰাজাৰামে জিঞ্জিৰ ভিতৰতে নিজকে শিপাই লৈছে আৰু মোগল সেনাই আঁতৰি আহিলে থাঞ্জাভুৰ আৰু মাদুৰাই আক্ৰমণ কৰিবলৈ তেওঁ কুণ্ঠাবোধ নকৰিব।

মংগম্মলে অতি সোনকালেই ঔৰংজেৱক নিজৰ ত্ৰাণকৰ্তা বুলি চিনি পালে আৰু সেনাপতি জুলফিকাৰ খানক জিঞ্জি দুৰ্গ আক্ৰমণ কৰাত সহায় কৰিবলৈ ধৰিলে। ৮ বছৰৰ পাছত যেতিয়া জুলফিকাৰ খান আৰু মংগম্মল দুয়োজনে দুৰ্গটো দখল কৰিছিল, তেতিয়া মোগলৰ নিয়ন্ত্ৰণত গড়টোৰ ওপৰত ৰাণী মংগম্মল আৰু তেওঁৰ পৰিয়ালৰ নিয়ন্ত্ৰণ ৰক্ষিত হৈছিল।

১৭০৪ চনত যেতিয়া তেওঁৰ নাতি বিজয়ৰংগ চোক্কানাথ নায়কৰ ৰাজপাটত বহাৰ বাবে উপযুক্ত বয়স হ’ল, তেতিয়া তেওঁ আৰু তেওঁৰ প্ৰধানমন্ত্ৰী আচায়’ই ইতিমধ্যে ভোগ কৰি থকা ক্ষমতা ত্যাগ কৰিবলৈ অস্বীকাৰ কৰে। তেতিয়া সেনাধ্যক্ষই তেওঁলোকক বন্দী কৰে আৰু তেওঁলোকক ফাঁচী দিয়ে।

ৰাণী মংগম্মলে প্ৰথমে তামিল অনি মাহত মীনাক্ষী মন্দিৰত উঞ্জল উৎসৱ পালন কৰিছিল। উদযাপনৰ সময়ত ৰাজপৰিয়ালৰ সকলো লোক মন্দিৰলৈ গৈ মীনাক্ষী আম্মানক শ্ৰদ্ধাঞ্জলি জ্ঞাপন কৰিছিল। বৰ্তমান আমি উঞ্জল মণ্ডমত তেওঁ সেই সময়ৰ ৰাণীৰ প্ৰতিকৃতি দেখিবলৈ পাওঁ।

চিত্ৰশালা

বাহ্যিক সংযোগ

Madurai
Meenakshi Temple
Madurai.com - Rani Mangammal
The Hindu: Rani Mangammal Durbar Hall Palace at Trichy
Tamukkam Palace at Madurai, Now Gandhi Memorial Museum

তথ্য সূত্ৰ

শ্ৰেণী:ভাৰতীয় নাৰী